# &kolf;i käsiraamat

Jason
Katz-Brown

    jason@katzbrown.com

Marek
Laane

    bald@online.ee

Tõlge eesti keelde
&FDLNotice;
2003-09-18
1.00.00

&kolf; on &kde; minigolf.

KDE
golf
mini
seiklus

## Sissejuhatus

&kolf; kujutab endast minigolfi, mis kasutab blokk-graafikat ning 2D ülalt alla vaadet. Väljakud on dünaamilised ning korraga võib võistelda kuni kümme inimest.

&kolf; pakub ka treenimisvõimalust. Sellisel väljakul alustamine on hõlpsaim võimalus golfiga tutvust teha.

## Treening

&kolf;i mängimine on tegelikult ääretult lihtne. Treening pakub võimalust õppida golfi mängima ning seetõttu juhib see väljak sind läbi erinevate elementide, õpetades selgeks põhitõed. See peatükk kirjeldabki treeningut. Treeningu käivitamiseks mängus vali Abi Treening.

### Palli löömine

Palli löömiseks aseta hiir palli taha, nii et golfikepp ehk putter osutaks suunas, kuhu soovid lüüa, või vajuta kas klahvi Nool vasakule (vastupäeva) või Nool paremale (päripäeva) putteri keeramiseks vajalikku suunda.

Putteri kiiremaks keeramiseks klaviatuuri abil hoia nooleklahvile vajutades all klahvi Shift. Aeglasemaks keeramiseks aga vajuta klahvi Control.

Palli löömiseks vajuta ja hoia all &HVN; või klahv Nool alla. Mida kauem nuppu või klahvi all hoiad, seda tugevam löök tuleb. Õige löögitugevuse tunde kättesaamiseks võib kuluda päris hulk aega.

Löögi peatamiseks pärast seda, kui oled juba hakanud putterit liigutama, vajuta klahvi Escape.

Järgmisele rajale pääsemiseks löö pall auku (hall ring).

### Kallakud

Kallakud on alad, mida mööda golfipall veereb alla teatud kindlal viisil. Golfiväljaku valgustus tuleb ülalt vasakult, nii et heledamad kallakud suunavad palli järelikult ülespoole ja vasakule. Kui soovid näha, millises suunas kallakud palli suunavad, vali vastavaid nooli esile toov menüükäsk Rada Näita infot.

Sellel õpperajal löö järgmisele rajale pääsemiseks pall mööda kallakut üles ja lase tal auku veereda.

#### Suunad

Järgmisel rajal saad harjutada erinevate kallakutüüpidega. &kolf; pakub ringjaid, vertikaalseid, horisontaalseid ja diagonaalseid kallakuid.

#### Kalle

Järgmisel rajal on kaks erineva kaldega kallakut. Kui valid Rada Näita infot, näed kalde suurust numbrina vahemikus 1 kuni 8, kus 8 on kõige järsem ja 1 kõige laugem. Silmaga nähtavalt tasub tähele panna, et mida järsem on kallak, seda tugevam on selle varjutus. Löö pall auku ja asu järgmise raja kallale.

### Seinad

Pallid põrkavad seintelt tagasi, nagu võibki oodata, ühtlasi aeglustab sein natuke nende hoogu ja võib ka muuta suunda, kui on löödud nurga all. Järgmisele rajale pääsemiseks löö pall põrkega seina vastu auku.

### Lombid ja liiv

#### Lombid

Lombid on sinised. Kui pall satub lompi, lisatakse karistuslöök ning pall asetatakse uueks löögiks lombi äärde.

#### Liiv

Liiv on kollane. Pallid liiguvad liival väga aeglaselt.

Järgmisele rajale pääsemiseks löö pall ümber lompide ja üle liiva auku.

### Tuuleveskid

Tuuleveskid on keerukamad objektid pruunide seinte ning liikuva tiivikuga kas ülemises või alumises seinas. Poolseinad tekitavad tuuleveskisse avause, mille ees tiivik liigub. Nõuab natuke harjutamist, enne kui suudad ajastada löögi täpselt läbima avaust - kuid ainult nii pääseb edasi järgmisele rajale.

### Mustad augud

Kui lööd palli musta auku, toimetatakse see musta augu väljapääsu juurde ja paisatakse sealt välja teatud nurga all kiirusega, mis on seotud palli musta auku viinud löögi kiirusega. Vali Rada Näita infot, kui soovid näha, millisest väljapääsust ja mis suunas pall mustast august väljub. Musta augu ja tema väljapääsu servad on ühesugust värvi. Löö pall musta auku, kust see saab lennata auku, et pääseda järgmisele rajale.

### Hõljukid

Hõljukid on liikuvad alused, mis kannavad endale sattunud palli. Nende liikumiskiirus on rajati erinev. Treeningrajal on tegemist üsna aeglase hõljukiga, kuid siiski tuleb sul oma löök täpselt ajastada, et hõljuk saaks toimetada palli üle seina auguni.

### Sillad

Sillad on väga lihtsad objektid - nad lihtsalt võimaldavad pallil veereda üle selle, mis silla alla jääb, olgu selleks siis kallak, liiv või lomp. Sillad võivad mõnest küljest olla piiratud seinaga.

## Põhilised asjad

Siin tuleb &kolf;i põhiomaduste põhjalik kirjeldus.

### Mängu käivitamine

Mängu käivitamiseks vali Mäng Uus. See avab dialoogi, kus saad uut mängu seadistada.

Kolfi veebileheküljel on saadaval veel mitmeid heatahtlike inimeste loodud Kolfi-väljakuid. Vaata Kolfi kasutajate saadetud väljakute lehekülge.

#### Kaart Mängijad

Mängija lisamiseks klõpsa nupul Uus mängija.

Murul asuvates tekstikastides on käivitatava mängu mängijate nimed. Nende muutmiseks muuda kastides olevat teksti. Mängija palli värvi muutmiseks klõpsa keskmist, värvilise ristküliku kujulist nuppu, mis avab dialoogi, kus saad valida pallile uue värvi. Nupul nähtav värviline ristkülik kujutabki mängija palli värvust.

Mängija eemaldamiseks klõpsa nupul Eemalda.

#### Kaart Väljak

Soovitava väljaku valimiseks klõpsa selle kirjel kaardi vasakus servas asuvas nimekirjakastis. &kolf; pakub mitmeid erinevaid väljakuid.

Veebist tõmmatud või omaloodud väljaku lisamiseks klõpsa nupul Lisa... ning vali ilmuvas failidialoogis soovitud väljakufail.

#### Kaart Valikud

Sellel kaardil saad valida, kas mängu mängitakse Ranges režiimis või mitte. Range režiimi korral ei saa lööke tagasi võtta, radu vahetada ega väljakut redigeerida. Üldiselt on see režiim mõeldud võistlemiseks. Ka rekordeid salvestatakse ainult range režiimi korral.

### Salvestatud mängud

&kolf; peab meeles sinu läbitud radu ning võib need kettale salvestada, et sa saaksid soovi korral mängu hiljem jätkata. Salvestatud mängud jätavad meelde poolelijäänud raja, kõigi mängijate nimed ja värvid, samuti iga mängija skoori.

#### Mängu salvestamine

Mängu salvestamiseks mängimise ajal vali Mäng Salvesta mäng . Kui sa ei ole antud mängu varem salvestanud, palutakse sul sisestada failinimi.

#### Mängu avamine

Salvestatud mängu taaslaadimiseks vali Mäng Ava salvestatud... , misjärel saad valida, millise mängu soovid avada.

### Harjutamine

Mitu lisavõimalust muudavad golfi mängimise hõlpsamaks. Range režiimi korral ei ole need võimalused lubatud.

#### Tagasivõtmine

Kehva löögi tagasivõtmiseks vali Rada Võta löök tagasi.

#### Radade vahetamine

Menüü Liikumine võimaldab mitut moodi suunduda käesolevalt mõnele muule rajale, nende nimetused peaksid ise enda eest kõnelema. Vaata lähemalt menüü Liikumine käskude seletusi.

### Puttamisvõimalused

&kolf; pakub puttamiseks mitu võimalust. Põhimeetodit sai kirjeldatud juba eespool.

Vaikimisi on hiire kasutamine lubatud. See tähendab, et kui sa hiirt liigutad, võtab putter sisse asendi hiirekursori ja palli vahel.

Kui eelistad kasutada ainult klaviatuuri ja nooleklahve, saad hiire kasutamise keelata, eemaldades märke menüükäsu Seadistused Putterit saab liigutada hiirega eest.

#### Täiustatud puttamine

Täiustatud puttamise saab lubada menüükäsu Seadistused Täiustatud puttamine märkimisega. See režiim on omajagu keerukam kui tavaline klõpsa-ja-hoia meetod ning sedagi on võimalik kasutada nii hiire kui klaviatuuriga.

Selles režiimis puttamiseks:

1. Klõpsa või vajuta klahvi Nool alla löögi alustamiseks. Ilmub indikaator ning löögitugevuse rõngas hakkab täituma värviga.

2. Klõpsa või vajuta klahvi Nool alla, kui löögitugevus on rõngal jõudnud tasemeni, mida soovid. Mida enam rõngas on täitunud, seda tugevam löök tuleb. Õige löögitugevuse tunde leidmiseks kulub päris hulk aega.

   Seejärel hakkab värv indikaatorirõngas taas kahanema alguse poole.

3. Klõpsa või vajuta klahvi Nool alla uuesti, kui tugevusindikaator on võimalikult lähedal puttamisindikaatori keskjoonele.

Mida lähemal viimane klõps (või klahvivajutus) on, seda täpsemalt kulgeb löök esialgu määratud suunas.

## Väljakute redigeerimine

&kolf; pakub tõhusat redaktorit enda väljakute redigeerimiseks. Väljakutel võib olla mistahes arv radu ning õigupoolest ei piira miski väljakute kujundajate mõttelendu.

### Uue väljaku loomine

Uue väljaku loomiseks vali Mäng Uus. Liigu kaardile Väljakud ning vali nimekirjast võimalus Loo uus. Kontrolli, et kaardil Valikud oleks võimalus Range režiim märkimata.

Uue väljaku kasutamiseks kunagi hiljem klõpsa nupul Lisa..., mis lisab loodud väljaku nimekirja.

### Radade lisamine

Uue raja lisamiseks käesolevale väljakule vali Rada Uus.

Rada on võimalik muuta puhtaks, selliseks, nagu see oli loomise algul, kui valida Rada Puhasta.

Uuel rajal on vaikimisi kohe kaks elementi: auk ja valge pall. Valge pall märgib kohta, kus mängijad antud rajal avalöögi sooritavad.

### Põhielementide redigeerimine

&kolf;i väljaku põhiline komponent on objekt. Rajad koosnevad üldjuhul mitmest objektist. Objekte võib liigutada mistahes asukohta ning erinevatel objektidel on erinevad omadused, mida on võimalik muuta.

Raja muutmiseks vali Rada Redigeerimine või vajuta pliiatsikujulist ikooni tööriistaribal. Redigeerimisrežiimist väljumiseks vali menüükäsk uuesti või vajuta uuesti ikoonile.

#### Objektide lisamine

Uue objekti lisamiseks väljakule vali selle nimi nimekirjakastist, mille kohal seisab kiri Lisa objekt. Objekt ilmub seejärel väljaku keskele.

Sillad ja sildid võivad katta uusi objekte, kui nad juba asuvad raja keskosas.

Sa võid rajale asetada ka enam kui ühe augu! See võimaldab luua vägagi huvitavaid rajakujundusi.

Mõned Kolfi objektid on saadaval pluginatena. Kui lisad sellised objektid rajale, tuleb mängijatel vastav plugin alla laadida.

Kolfi pluginad on saadaval Kolfi veebileheküljel. Vaata Kolfi pluginate allalaadimise lehekülge.

#### Objektide liigutamine ja suuruse muutmine

Liiguta hiirekursor objekti kohale, mida soovid liigutada. Kursor muutub käekujuliseks. Seejärel klõpsa ja lohista objekt sinna, kuhu soovid.

Lompide, liiva, hõljukite, sildade ja siltide suurust saab muuta nende alumises paremas nurgas asuvat ringikest lohistades.

Seinu saab liigutada neile klõpsates ja otspunkte lohistades. Kogu seina saab liigutada sellel klõpsates ning seda kuskilt keskelt kinni haarates vajalikku kohta lohistades.

#### Objektide omadused

Objektide omadusi saab muuta &kolf;i akna alumises paremas nurgas. Objekti redigeerimiseks liiguta hiirekursorit, kuni see muutub käekujuliseks. Seejärel klõpsa objektil, misjärel &kolf;i akna alumises paremas nurgas ilmuvad nähtavale objekti seadistatavad omadused.

##### Raja üldised omadused

Raja üldiste omaduste redigeerimiseks klõpsa kuskil, kus ei asu objekti. Kui see on võimalik, jääb hiirekursor normaalseks.

Väljaku nimi

  See on nimi, mis on näha uue mängu käivitamise dialoogis ning dialoogis Väljaku info.

Väljaku autor

  See on autori nimi, mis on näha dialoogis Väljaku info.

Par

  Raja par.

Maksimaalne

  Maksimaalne löökide arv, mida mängija võib rajal sooritada.

Piirete näitamine

  Kas piirdeid raja ümber näidatakse või mitte.

##### Kallakud

Tüüp

  Võimalus valida kallaku tüüp - vertikaalne, horisontaalne, diagonaal, teisipidi diagonaal, ring. Diagonaalsed ja teisipidi diagonaalsed kallakud on kolmnurksed, ringid, nagu nimigi ütleb, ringikujulised. Vertikaalsed ja horisontaalsed kallakud on mõistagi ristkülikukujulised.

Vastupidises suunas

  Millises suunas on kallaku kalle. Näiteks ringikujulise kallaku puhul tähendab selle mittemärkimine, et pallid veerevad sellelt eemale nagu künkalt, märkimine aga palli veeremist kallaku keskme poole nagu auku.

Kalle

  Võimalus valida kallaku kalle liuguri nihutamiseks skaalal 0 kuni 8, kus 8 on kõige järsem ja 0 päris lame. Mida järsem kallak, seda suurema hoo sealt alla veerev pall saab.

Liikumatu

  Määrab, kas seda saavad teised objektid (näiteks hõljukid) liigutada või mitte.

  Kui hõljuk kattub selle objektiga oma teekonnal ning kallak on suur ega lase hõljukit liigutada, pead muutma kallaku liikumatuks, sest muidu muutub &kolf; üsna halvasti mängitavaks!

##### Lombid ja liiv

Lompidel ja liival on muude objektidega sarnased seadistamisvõimalused.

Näitamise/peitmise lubamine

  Selle märkimine paneb antud lombi või liiva ennast ainult aegajalt näitama.

Näitamise/peitmise kiirus

  Mida rohkem on liugur nihutatud märke Kiire poole, seda kiiremini lomp või liiv vilgub.

##### Sillad, tuuleveskid, hõljukid ja slldid

Sildadel, tuuleveskitel, hõljukitel ja siltidel on ühesugused võimalused seadistada, millisel küljel asuvad nende seinad. Seina tekitamiseks mingile küljele märgi vastava külje märkekast.

Tuuleveskitel, hõljukitel ja siltidel on veel mõned eriomadused.

###### Tuuleveskid

Tiivik allservas

  Määrab, kas tuuleveski tiivik asub selle alumisel või ülemisel küljel. Vaikimisi on see allservas. Tiivikuseinas on alati kaks poolseina. Pane tähele, et sa ei saa määrata seina sellele küljele, kus asub tiivik.

Kiirus

  Mida rohkem on liugur lükatud märke Kiire suunas, seda kiiremini tiivik liigub.

###### Hõljukid

Hõljuki liikumissuunda näitab sein, mille külge see on kinnitatud.

Liikumiskiirus

  Mida rohkem on liugur lükatud märke Kiire suunas, seda kiiremini hõljuk liigub. Kui liugur on lükatud täielikult märke Aeglane poolsesse otsa, hõljuk ei liigu.

###### Sildid

Sildi HTML:

  Siia saab sisestada suvalise toimiva HTML-teksti. Kui näiteks kirjutada Löö pall <i>õrnalt</í> kallaku suunas!, on tulemuseks silt tekstiga Löö pall õrnalt kallaku suunas!.

## Käskude ja menüüde seletused

### Menüü Mäng

&Ctrl;N Mäng Uus

  Alustab uut mängu

&Ctrl;O Mäng Ava salvestatud...

  Avab varem salvestatud mängu.

&Ctrl;S Mäng Salvesta väljak

  Salvestab parajasti kasutatava väljaku selle praeguse nime all.

&Alt;&Ctrl;S Mäng Salvesta väljak kui...

  Avab failidialoogi, kus saab salvestada käesoleva väljaku uue nime all.

Mäng Salvesta mäng

  Salvestab käesoleva mängu viimati salvestatud mängu failinimega või sinu määratava failinimega, kui sa ei ole varem mängu salvestanud.

Mäng Salvesta mäng kui...

  Avab failidialoogi, mis võimaldab salvestada käesoleva mängu uue nime all.

&Ctrl;End Mäng Lõpeta mäng

  Lõpetab käesoleva mängu ilma &kolf;i sulgemata.

&Ctrl;H Mäng Näita rekordeid

  Näitab edetabelit.

&Ctrl;P Mäng Trüki...

  Trükib parajasti nähtava ekraanipildi.

Mäng Väljaku info

  Näitab väljaku nime, autorit ja pari.

&Ctrl;Q Mäng Välju

  Väljub &kolf;ist

### Menüü Rada

&Ctrl;E Rada Redigeerimine

  Lülitab redigeerimisrežiimi, mis võimaldab muuta käesolevat rada.

&Ctrl;&Alt;N Rada Uus

  Loob uue raja. (Ainult redigeerimise korral.)

&Ctrl;Delete Rada Puhasta

  Eemaldab käesolevalt rajalt kõik objektid. (Ainult redigeerimise korral.)

&Ctrl;R Rada Algseis

  Taastab käesoleva raja algseisu, võimaldades uuesti alustada.

&Ctrl;I Rada Näita infot

  Näitab infot antud raja objektide kohta.

&Ctrl;Z Rada Võta löök tagasi

  Tühistab viimase löögi.

### Menüü Liikumine

Liikumine Vaheta rada

  Suundub otse sama väljaku mõnele muule rajale. Nummerdatud radade nimekiri aitab valida, millisele rajale minna.

&Alt;Nool paremale Liikumine Järgmine rada

  Liigub järgmisele rajale.

&Alt;Nool vasakule Liikumine Eelmine rada

  Liigub eelmisele rajale.

&Ctrl;Home Liikumine Esimene rada

  Liigub väljaku esimesele rajale.

&Ctrl;&Shift;End Liikumine Viimane rada

  Liigub väljaku viimasele rajale.

Liikumine Juhuslikult valitud rada

  Liigub väljaku juhuslikult valitud rajale.

### Menüü Seadistused

Seadistused Tööriistariba näitamine

  Lülitab peamise tööriistariba näitamise sisse ja välja.

Seadistused Putterit saab liigutada hiirega

  Lubab kasutada putteri (golfikepi) liigutamiseks hiirt.

Seadistused Täiustatud puttamine

  Lülitab täiustatud puttamise režiimi, mida on kirjeldatud vastavas osas.

Seadistused Putteri sihiku näitamine

  Lülitab putteri sihiku näitamise sisse ja välja.

Seadistused Helide kasutamine

  Lülitab heliefektid sisse ja välja.

Seadistused Kõigi dialoogikastide näitamine

  Lubab taas näidata kõiki dialoogikaste, mida sa oled keelanud klõpsuga märkele Ära seda teadet rohkem näita.

Seadistused Pluginate taaslaadimine

  Pluginad laetakse uuesti.

Seadistused Pluginate näitamine...

  Näitab parajasti laetud pluginaid.

Seadistused Kiirklahvide seadistamine...

  Kiirklahvide kohandamine.

Seadistused Tööriistaribade seadistamine...

  Tööriistariba ikoonide kohandamine.

### Menüü Abi

&help.menu.documentation;

## Autorid ja litsents

&kolf;i autoriõigus 2001, 2002: Jason Katz-Brown

### Arendajad

- Jason Katz-Brown jason@katzbrown.com

- Niklas Knutsson

- Ryan Cumming

- Daniel Matza-Brown

Dokumentatsiooni autoriõigus 2002: Jason Katz-Brown

Tõlge eesti keelde: Marek Laane bald@online.ee

&underFDL; &underGPL;

## Paigaldamine

&install.intro.documentation; &install.compile.documentation;

&documentation.index;