# &kpilot;i andmenäitajate ja peaakna kasutamine

Käesolev peatükk kirjeldab &kpilot;i kasutamist pihuarvutil leiduvate andmete vaatamiseks. &kpilot;i peaaken sisaldab ka &HotSync;i logi, millest võib olla abi silumisel.

&kpilot;i käivitumisel on kõigepealt näha logo, seejärel ilmub &HotSync;i logi, nagu näha siin.

## Peaaken

&kpilot;i peaaken
Peaaken

Peaaken

Peaaken sisaldab rakenduse menüüd, mida siin tutvustamegi.

Failimenüü sisaldab sünkroniseerimiseks vajalikke käske. Pane tähele, et need ei käivita iseenesest sünkroniseerimist, vaid ainult valivad uue sünkroniseerimise viisi. Sünkroniseerimise tegelikuks käivitamiseks tuleb klõpsata HotSynci nuppu &PalmPilot; seadmel.

Kui sünkroniseerimine on käivitatud, ei saa seda katkestada.

Rohkem infot sünkroniseerimise kohta leiab käsiraamatu sünkroniseerimise peatükist, kus on põhjalikult kirjeldatud &kpilot;i pakutavaid sünkroniseerimisviise ja nende lisavalikuid.

Fail HotSync

  Järgmine sünkroniseerimine on &HotSync;. Rohkem infot selle kohta annab käsiraamatu pihuseadme andmete sünkroniseerimist puudutav osa.

Fail FastSync

  (pole kõigi paigalduste puhul kasutatav) Järgmine sünkroniseerimine on FastSync. Rohkem infot selle kohta annab käsiraamatu pihuseadme andmete sünkroniseerimist puudutav osa.

Fail Täielik sünkroniseerimine

  (pole kõigi paigalduste puhul kasutatav) Järgmine sünkroniseerimine on täielik sünkroniseerimine. Rohkem infot selle kohta annab käsiraamatu pihuseadme andmete sünkroniseerimist puudutav osa.

Fail Tee varukoopia

  Järgmine sünkroniseerimine on &PalmPilot; andmetest täieliku varukoopia tegemine. Selleks võib kuluda mitu minutit. Rohkem infot selle kohta annab käsiraamatu pihuseadme andmetest varukoopia tegemist puudutav osa.

  Esimene asi, mida tuleks ette võtta pärast &kpilot;i esmakordset käivitamist, ongi täieliku varukoopia valmistamine.

Fail Taasta

  Kopeerib kõik andmed PC-lt &PalmPilot;-ile, asendades sealsed andmed. Seda on mõtet kasutada siis, kui &PalmPilot; on üle elanud mingi katastroofi (või kui sa oled lihtsalt uue hankinud). Rohkem infot selle kohta annab käsiraamatu pihuseadme andmete taastamist puudutav osa.

  Taastamine kustutab enne PC-lt andmete kirjutamist kõik &PalmPilot; andmed!

Fail Ainult loend

  Järgmine sünkroniseerimine näitab ainult pihuarvutil olevaid andmebaase, mingit andmevahetust ei toimu.

Fail Välju

  Väljub &kpilot;i peaaknast ja peatab deemoni, kui selline võimalus on seadistustedialoogis lubatud.

Menüü Seadistused võimaldab seadistada &kpilot;i peaakent ning määrata täpselt kindlaks pihuseadmega sünkroniseerimise valikud.

Seadistused Olekuriba näitamine

  Sellel klõpsates saab lülitada &kpilot;i olekuriba näitamise sisse ja välja.

Seadistused Tööriistariba näitamine

  Sellel klõpsates saab lülitada &kpilot;i tööriistariba näitamise sisse ja välja.

Seadistused Kiirklahvide seadistamine...

  Avab &kpilot;i kiirklahvide seadistamise dialoogi, kus saab muuta klahvikombinatsioone ehk seoseid teatud toimingute (näiteks &kpilot;i seadistustedialoogi avamine) ja klahvide või nende kombinatsioonide vahel (näiteks Ctrl+Shift+A).

Seadistused Tööriistaribade seadistamine...

  Avab &kpilot;i tööriistaribade seadistamise dialoogi, kus on kirjas kõik toimingud, mida tööriistaribale saab asetada, ning kõik need, mis sinna parajasti on asetatud. Siin saab toiminguid lisada või eemaldada ning muuta juba tööriistaribal asuvate toimingute asukohta.

Seadistused KPiloti seadistamine...

  Avab &kpilot;i seadistustedialoogi, mis lubab ühitada riistvara, et &kpilot; ikka suudaks pihuseadmega suhelda, seadistada viisi, kuidas &kpilot; sünkroniseerib &PalmPilot; &kde; töölauaga (kanalite vahendusel) või näitab &PalmPilot; andmeid sisseehitatud näitajates. Käsiraamatu peatükk &kpilot;i seadistamine annab üksikasjaliku ülevaate seadistamisvõimalustest.

Seadistused Seadistamisnõustaja...

  Avab &kpilot;i seadistamisnõustaja dialoogi. Seadistamisnõustaja aitab panna &kpilot;i suhtlema &PalmPilot;-iga ja seadistada kanalid ühe ropsuga. See on väga kasulik eriti algajatele, pealegi saab seadistusi alati hiljem vajaduse korral muuta ja täpsustada, kasutades selleks seadistustedialoogi.

## Sisseehitatud rakendused

Mõne sisseehitatud rakenduse valimiseks klõpsa selle ikoonil &kpilot;i külgribal.

KPiloti külgriba
KPiloti külgriba

KPiloti külgriba

Mõne sisseehitatud rakenduse valimine toob selle nähtavale &kpilot;i peaaknas. Sa võid näiteks kasutada näitamisrakendusi info muutmiseks, kui lülitad sellise võimaluse sisse andmebaasi näitaja seadistustedialoogis. Seadistada saab ka võimalust näha ja muuta privaatkirjeid.

Mõnes &kpilot;i versioonis ei ole võimalik seesmiste näitajatega midagi muuta.

Kõik muudatused, mida sa võtad ette &PalmPilot; andmebaasidega sisseehitatud rakenduses (näiteks memo kustutamine), rakenduvad &PalmPilot;-il alles järgmise HotSync protsessiga.

Kui võimalus Seesmised näitajad on redigeeritavad ei ole märgitud, ei sünkroniseerita näitajates tehtud muudatusi pihuseadmega ja need lähevad kaotsi.

### Ülesannete näitaja

Ülesannete rakendus võimaldab vaadata &PalmPilot; ülesandeid, lisada uusi ülesandeid ning muuta või kustutada olemasolevaid. Kõik ettevõetud muudatused rakendatakse pihuseadmele järgmise &HotSync; protsessi ajal.

Ülesannete näitaja rakendus
Ülesannete näitaja rakendus

Ülesannete näitaja rakendus

Ülesannete rakendus kasutab &PalmPilot;-il määratud memokategooriate jaoks hüpikkasti. Siin on valitud kategooria Kõik. Hüpikkasti all asub ülesannete nimekiri, kus märkekastid näitavad, kas need on täidetud või mitte. Märkekastil klõpsates saab vastavalt muuta ülesande oleku täidetuks või mittetäidetuks. Ülesande nimel klõpsates näidatakse selle üksikasju paremal asuvas tekstikastis Ülesande info:.

Kui näitajate seadistamise kaardil on sisse lülitatud võimalus Seesmised näitajad on redigeeritavad, saab tarvitada nuppe Muuda kirjet..., Uus kirje... ja Kustuta kirje pihuseadme ülesande andmete muutmiseks, mis sünkroniseeritakse järgmise &HotSync; protsessi ajal.

Kui lood uue aadressi ja hiljem leiad, et tegelikult ei soovigi seda &PalmPilot;-il näha, tuleb siiski sooritada &HotSync; (ja kopeerida aadress &PalmPilot;-ile) ning seejärel aadress &PalmPilot;-ilt või näitajast kustutada ja võtta ette uus &HotSync;. Lisatud kirjeid ei ole võimalik kustutada sisseehitatud rakenduses endas.

Nupp Muuda kirjet... avab dialoogi, kus saab muuta parajasti valitud ülesande üksikasju, sealhulgas kirjeldust, prioriteeti ja lõppkuupäeva. Klõps nupule Uus kirje... avab põhimõtteliselt sama dialoogi, aga muutmise asemel saab sellega nüüd loendisse hoopis uue ülesande lisada. Ning nupp Kustuta kirje teeb just seda, mida nimi ütleb - eemaldab valitud ülesande loendist.

### Aadresside näitaja

Aadresside näitaja lubab vaadata, luua, kustutada ja muuta &PalmPilot; aadresse ning tehtud muudatused järgmise sünkroniseerimisega pihuseadmele salvestada. Aadresse saab sorteerida ja vaadata järjekorras "Perekonnanimi, eesnimi" või "Firma, perekonnanimi" vastavalt sellele, kuidas oled järekorra kindlaks määranud näitajate seadistustes.

Aadresside näitamise rakendus
Aadresside näitamise rakendus

Aadresside näitamise rakendus

Aadresside rakendus sarnaneb ülesannete rakendusega: hüpikkast, nimekiri ja tekstikast on täpselt samasugused, võimaldades valida, vaadata ja muuta &PalmPilot;-il olevat aadressi.

Nupp Muuda kirjet... avab dialoogi, kus saab muuta välju Perekonnanimi, Eesnimi, Firma &etc; - täpselt nagu pihuseadmelgi. Klõps nupule Uus kirje... avab põhimõtteliselt sama dialoogi, aga muutmise asemel saab sellega nüüd loendisse hoopis uue aadressi lisada. Ning nupp Kustuta kirje teeb just seda, mida nimi ütleb - eemaldab valitud aadressi loendist.

Kui lood uue aadressi ja hiljem leiad, et tegelikult ei soovigi seda &PalmPilot;-il näha, tuleb siiski sooritada &HotSync; (ja kopeerida aadress &PalmPilot;-ile) ning seejärel aadress &PalmPilot;-ilt või näitajast kustutada ja võtta ette uus &HotSync;. Lisatud kirjeid ei ole võimalik kustutada sisseehitatud rakenduses endas.

### Memode näitaja

Memorakendus võimaldab vaadata &PalmPilot; memosid, eksportida neid tekstifailideks, importida uusi, mis paigaldatakse järgmise &HotSync; protsessi ajal, või redigeerida olemasolevaid.

Memode näitamise rakendus
Memode näitamise rakendus

Memode näitamise rakendus

Memorakendus kasutab &PalmPilot;-il määratud memokategooriate jaoks hüpikkasti. Siin on valitud kategooria Kõik. Hüpikkasti all asub memode tiitlite nimekiri. Need kujutavad endast memode esimesi ridu, nagu see on &PalmPilot; memorakenduses. Memo tiitlil klõpsates on selle tekst näha paremal asuvas tekstikastis Memo tekst:.

Kui memo on valitud, saab kasutada nuppe Ekspordi memo... ja Kustuta memo valitud memo eksportimiseks tekstifaili või selle kustutamiseks. Memo eksportimisel tuleb sellele anda failinimi ja seejärel eksporditaksegi memo määratud faili. Kontrolli, et sellise toiminguga ei kirjutataks üle olemasolevaid faile. Memo kustutamine rakendub &PalmPilot;-il alles järgmise &HotSync; protsessiga.

Nupp Impordi memo... võimaldab lugeda tekstifaili ja lisada selle — memona — &PalmPilot;-ile. Memo importimine saab teoks järgmise &HotSync; protsessiga.

Kui impordid memo ja hiljem leiad, et tegelikult ei soovigi seda &PalmPilot;-il näha, tuleb siiski sooritada &HotSync; (ja kopeerida memo &PalmPilot;-ile) ning seejärel memo &PalmPilot;-ilt kustutada. Lisatud kirjeid ei ole võimalik kustutada sisseehitatud rakenduses endas.

### Üldine andmebaaside näitaja

Lühidalt öeldes on andmebaasid kõik sinu pihuseadmele salvestatud failid. Andmebaas võib olla kas kirjeandmebaas, mis salvestab kasutaja loodud dünaamilist infot (näiteks aadressid või ülesanded), või siis ressursiandmebaas, mis enamasti on staatiline (näiteks rakendus).

Üldine andmebaasi näitaja on vahend sinu pihuseadmele salvestatud andmebaaside, eriti just kirjeandmebaaside vaatamiseks ja analüüsimiseks. See aitab tugevasti kaasata uute kanalite loomisele ja olemasolevate silumisele.

Andmebaasi näitaja abil on võimalik ka kirjeid muuta, lisada ja kustutada, aga sa peaks sellisel juhul olema endas täiesti kindel, sest muidu võid oma andmeid väga rängalt kahjustada või sootuks hävitada. Selle asemel oleks mõistlikum pihuseadmete andmete muutmiseks kasutada spetsiaalseid näitamisrakendusi või kanaleid.

Üldine andmebaaside näitaja
Üldine andmebaaside näitaja

Üldine andmebaaside näitaja

### Failide paigaldaja

Failide paigaldaja toetab failide lohistamist failide nimekirja kasti, samuti saab faile lisada nupu Lisa fail... abil. Need failid paigaldatakse &PalmPilot;-ile järgmise &HotSync; protsessi ajal, kui kast Failide sünkroniseerimine on seadistustedialoogis ära märgitud. Kui otsustad, et ei soovi neid faile &PalmPilot;-ile paigaldada, kasuta eemaldamiseks nuppu Tühjenda nimekiri.

Kui kasutusel on &HotSync; deemon, on võimalik faile või &URL;-e lohistada ka paneelile dokitud deemoni ikoonile. Eeldusel, et kast Failide sünkroniseerimine on seadistustedialoogis märgitud, paigaldatakse need järgmise HotSync protsessi ajal.

Faili puhul säilitatakse sisemine koopia, mistõttu on võimalik lohistada isegi &URL;-e &konqueror;ist!

Failide paigaldaja
Failide paigaldaja

Failide paigaldaja