# Piltide genereerimise käsurearežiim

&kstars;i abil on võimalik genereerida taevakaart ka ilma graafilist kasutajaliidest (GUI) käivitamata. Selleks käivita &kstars; käsurealt argumentidega, mis määravad pildi failinime ning selle soovitud mõõtmed:

    kstars --dump --filename kstars.png --height 640 --width 480 --script minuskript.kstars

Kui failinime ei ole määratud, genereeritakse fail nimega `kstars.png`. Püütakse tekitada pilt, mis vastaks määratud failinime laiendile. Tunnistatakse järgmisi laiendeid: png, jpg, jpeg, gif, pnm ja bmp. Kui failinime laiendit ära ei tunta, kasutatakse vaikimisi pilditüübina PNG-d.

Kui määramata on jäetud pildi laius ja kõrgus, kasutatakse samuti vaikeväärtusi, milleks on vastavalt 640 ja 480.

Vaikimisi loeb &kstars; valikute väärtused failist `$KDEHOME/share/config/kstarsrc`, et määrata, millele pilt peaks olema tsentreeritud ja kuidas seda teisendada. See tähendab, et on vajalik käivitada &kstars; tavalises GUI režiimis ning väljuda rakendusest pärast seda, kui oled määranud valikud, mida soovid kasutada genereeritavate piltide korral. See ei ole just kõige paindlikum lähenemisviis, mistõttu me pakume ka võimalust käivitada &kstars;i DCOP skript, mis enne pildi genereerimist vajalikud asjad kindlaks määraks. Skriptiargumendina antav failinimi peab olema sobilik &kstars;i DCOP skript, näiteks selline, mille võib luua skriptilooja abivahendi vahendusel. Skriptiga saab määrata, kuhu fokuseerida vaade, määrata geograafilise asukoha, aja ning kuupäeva, muuta suurendustaset ja kohandada muudki vaateseadistused vajalikuks. Mõningatel DCOP funktsioonidel ei ole väljaspool GUI-d erilist mõtet (näiteks `waitForKey`) ning kui skripti parsimisel selliseid funktsioone kohatakse, siis neid lihtsalt ignoreeritakse.

Alternatiivina &kstars;i DCOP skripti käivitamisele pakume &kstars;i tulevastes versioonides võimalust anda argument, mis määrab alternatiivse `kstarsrc` konfiguratsioonifaili.