# Kõik töölaua kohta

Väike Punamütsike

Vanaema, miks sul nii suured silmad on?

Hunt

Et sind paremini näha!

Mida rohkem sa näed, seda tõhusamalt suudad töölauda kasutada. &kde; pakub võimaluse muuta töölaud just selliseks, nagu sina seda soovid, võimaldades tööd teha kiiremini ja tõhusamalt. &kde; pakub isegi võimalust sind ette hoiatada, kui hunt püüab sind nahka panna või (kui sa juhtud olema vanaema) kui väike armas Punamütsike parajasti sinu poole sammub. Vaat see on midagi!

## Rakenduste automaatne käivitamine

Enne seda, kui ma avastasin autostardi kataloogi, nägi mu igapäevaelu &kde;ga välja selline: &kde; käivitus, &kedit;i käivitus, &konsole;i käivitus, &Netscape;'i käivitus ja lõpuks veel &kscd; käivitus. Selleks kulus aega, mida tegelikult võinuks ka paremini kulutada. &kde; enda rakendused, mis seanssi lõpetades avatud on, salvestavad oma oleku ning uuel sisselogimisel on nad samas seisus tagasi, aga mõnegi muu rakenduse puhul (nt &Netscape;) see nii ei ole. Sestap võib nende tarbeks kasutada kataloogi `Autostart`.

Rakenduste käivitamiseks &kde; käivitamisel tuleb talitada nii:

1. Ava kataloog `Autostart`. Vaikimisi on selle asukoht `$`HOME`/.kde/Autostart`.

2. Ava &konqueror;i aken ja otsi üles rakendus, mida soovid kohe käivitamisel avada. Kui sa ei tea, kuidas seda teha, siis sellest räägib lähemalt .

3. Lohista soovitud rakendus &konqueror;i aknast kataloogi `Autostart`. Kui sult küsitakse, mida teha, siis vali Lingi, mis loob nimeviida rakendusele, mitte ei kopeeri seda tervikuna, ning hoiab sel moel väärtuslikku kettaruumi kokku.

4. Korda kirjeldatud samme iga rakenduse puhul, mida soovid käivitada koos &kde;ga. Pea meeles, et &kde; enda rakendusi pole vaja lisada: need tasub vaid väljalogimisel lahti jätta ning kui sa järgmisel korral &kde;sse sisse logid, avanevad aknad, nagu poleks sa vahepeal ära käinudki.

5. Käivita &kde; uuesti kontrollimaks, kas ja kuidas autostart tegelikult toimib.

Rakendused peaksid käivituma automaatselt, kui &kde; taas käivitub.

Pane tähele, et autostardi kataloogi läheb tegelikult vaja üsna väheste rakenduste jaoks. Enamik rakendusi ja sealhulgas sisuliselt kõik &kde; enda rakendused teavad, mis asi on seansihaldus, ning nad võib rahulikult lahti jätta ja ise välja logida. Uuel sisselogimisel taastuvad nad täpselt samas kohas, kus sa nad maha jätsid. Nii võib näiteks jätta &konqueror;is ette oma lemmikveebilehekülje, &kmail;is avatuks sisenevate kirjade kausta ning &kate;s lahti kas või kümmekond faili, logida välja, logida uuesti sisse - ja hoplaa, töölaud avaneb just sellisena, nagu ta oli varem.

## Rakenduste ja kiirviitade ikoonide lisamine &kmenu;sse ning paneelile

&kde; &kmenu; ja &kicker; ei pea sugugi selliseks jääma, nagu nad nägid välja vahetult pärast &kde; paigaldamist. &kde; paneel on väga hästi laiendatav ja kohandatav, mida saab teha kahel moel, nimelt lisades uusi rakendusi või kiirviitade ikoone.

### Menüükirjete lisamine

&kde; pakub kohe pärast paigaldamist menüüs päris palju rakendusi. Sõltuvalt operatsioonisüsteemist ja distributsioonist võib nende hulka kuuluda ka mitte-&kde; rakendusi. Kuid &kde;l on ka omaette rakendus, mis võimaldab kõvakettalt muid rakendusi otsida ja neid menüüsse lisada. Nägemaks, kuidas see käib, vajuta &Alt;F2 ning kirjuta `kappfinder`.

&kappfinder; on päris nutikas, aga ka tema ei leia üles kõiki rakendusi, mis olemas võivad olla. Samuti ei pruugi sa soovida, et kõik need rakendused menüüsse asetatakse, ja tahad sinna lisada näiteks vaid ühe lisarakenduse.

Oma lemmikrakenduse lisamiseks &kde; menüüsse võib kasutada rakendust KDE menüüredaktor. Selle käivitamiseks vali &kmenu;st Süsteem Menüüredaktor.

Avaneb aken, mis näitab vasakul pool olemasolevat &kmenu;d ning parema pool tühja menüükirjedialoogi.

Oletame, et soovid lisada rakenduse Gimp alammenüüsse Graafika. Kui sul on juba seal kirje Gimp ja sa ei soovi neid topelt, võid järgida siintoodud juhiseid, kuid jätta lõpus vajutamata nupule Rakenda.

1. Liigu vasakul puus kirjeni Graafika.

2. Klõpsa sellel korra hiire vasaku nupuga, et see avaneks.

3. Klõpsa tööriistaribal ikooni Uus element või vali menüüst Fail Uus element....

4. Ilmuvasse dialoogikasti kirjuta nimi, mille all soovid uut menüükirjet näha. Antud näite puhul sobib selleks `Gimp`.

   Seejärel vajuta dialoogis nuppu OK.

5. Klõpsa uuel menüükirjel Gimp, mis tekkis nüüd alammenüüsse Graafika. Vasakul nähtav menüükirjedialoog on nüüd endiselt tühi, ainult et sinna on ilmunud sinu antud nimetus.

6. Täida vajadusel lahter Kommentaar. Näiteks võid sinna kirjutada `Pildiredaktor`. Sisestatud teksti näidatakse menüüs liikudes kohtspikrina.

7. Kirjuta lahtrisse Käsk käsk, millega käivitaksid sama rakenduse käsurealt. Antud näite puhul on see `gimp`. Lisada võib ka soovikohased parameetrid, näiteks võib panna selle menüükirje avama alati konkreetset dokumenti või pilti. Seda, milliseid parameetreid on võimalik kasutada, kontrolli rakenduse dokumentatsioonist.

8. Kui soovid, et rakendus töötaks mingis kindlas kataloogis (näiteks Gimp võiks alustada kataloogis, kus saab kohe kasutada käsku Ava pilt...), sisesta selle kataloogi asukoht lahtrisse Töökataloog. See on lisavõimalus.

9. Kui soovid muuta vaikimisi määratud tundmatu rakenduse ikooni, klõpsa dialoogi paremal pool ikoonile, mis avab tavapärase &kde; ikoonivalija.

10. Mõned rakendused nõuavad käivitamist terminalis (näiteks Pine). Sellisel juhul märgi ära vastav kastike.

11. Kui soovid rakendust käivitada teise kasutajanimega, siis tuleb märkida ära Käivitatakse teise kasutajana ning kirjutada tekstikasti sobiv nimi.

12. Kui oled nüüd uue menüükirjega rahul, vajuta nuppu Rakenda. Kui aga soovid uuesti alustada, vajuta Algväärtused.

Ja ongi kõik — sul on nüüd menüüs uus kirje.

### Kiirviitade ikoonid

Kuigi &kde; on märksa mugavam kui tavaline keskpärane &UNIX; aknahaldur, igatseb kindlasti igaüks, et rakendusi saaks käivitada vaid ühe liigutusega. Hiljem õpime looma viitu ja faile otse töölauale, kuid sellel on ka mõned puudused: vahel on kogu töölaud hõivatud rakenduste akendest ning töölaual paiknevate ikoonideni pole võimalik jõuda teisiti, kui neid katvaid aknaid sulgedes. Enamkasutatud rakenduste tarbeks võib seda muret aga leevendada ning töökiirust tõsta, kui luua &kde; paneelile kiirviitade ikoonid.

&kicker;i paneelile kiirviida loomiseks on mitu võimalust: lohistamise või menüü abil.

#### Kiirviida lisamine menüü abil

1. Klõpsa &kicon;il ja vali Paneelimenüü Lisa Rakenduse nupp .

2. Siin näed taas &kmenu; põhipuud. Lehitse menüüsid, et leida kirje, mille kiirviita soovid luua (näiteks Kodukataloog või &konqueror;). Kui oled sobiva leidnud, klõpsa sellel.

Paneelile ilmub uus ikoon. Klõpsa sellel ja rakendus käivitubki.

Kiirviida ikooni lisamine on veel lihtsal lohistamise abil - haara vaid mõnest ikoonist töölaual või &konqueror;i aknas ja vea see paneeli tühjale osale.

Mingit elementi paneelile lohistades võib vastavalt elemendi tüübile juhtuda erinevaid asju:

Kui lohistad kataloogi...

  Ilmub menüü, mis võimaldab valida, kas Lisada failihalduri URLina või Lisada kiirlehitsejana. Esimene valik tekitab ikooni, mis avab &konqueror;i akna vastavas kataloogis, teine avab sama kataloogi paneeli hüpikmenüüna.

Kui lohistad kiirviida töölaualt...

  Kopeeritakse see paneelile.

Kui lohistad dokumendi...

  Luuakse paneelile dokumendi viit, dokument ise jääb oma senisesse asupaika. Ikoonil klõpsamine avab dokumendi selle vaikerakenduses.

Kui soovid ikooni liigutada, klõpsa sellel &HPN;ga ning vali Liiguta nupu nimi. Vii ikoon kohta, kus soovid seda näha, ning klõpsa &HVN;ga. Kui soovid ikooni eemaldada, klõpsa sellel &HPN;ga ja vali Eemalda nupu nimi.

## Uute failide loomine töölauale

Töölaud kujutab endast hiilgavat kohta, kus tööd teha. Iga kord, kui käivitad &kde; võid seal näha faile, katalooge ja &URL;e, mida sa sagedamini kasutad.

Failide loomiseks töölauale ja nende redigeerimiseks on kaks võimalust. Iga rakenduse puhul võid salvestades anda käsu salvestada tehtu oma kodukataloogi alamkataloogi Desktop. Näiteks minu kodukataloog on `/home/stupiddog` ja vastavalt töölauakataloog `/home/stupiddog/Desktop`. Kõik, mida sa sellesse kataloogi salvestad, ilmub ka töölauale.

Kui soovid liigutada olemasolevat faili töölauale, on seda kõige parem teha &konqueror;i abil. Ava failihalduri aken ning lohista vajalikud failid töölauale. Võid valida kopeerimise, kui soovid hoida igapäevaasju töölaual, või ka luua nimeviidad tegelikele failidele. Kui muudad midagi viitefailis, toimub muutus ka originaalis. Täpsemalt selle kohta, kuidas kasutada lohistamist ja failihaldurit, vaata peatükki Failide liigutamine lohistamise abil.

## Viitade tekitamine töölauale

Failide asetamine töölauale võib lühendada teekonda, mida sul on vaja astuda. Kuid mõnikord oleks ehk parem, kui võiksid käivitada näiteks &kedit;i nii, et see avaneks failiga, mida soovid redigeerida. Kindlasti oled tundnud tüdimust, kui pead lõputult lehitsema järjehoidjate nimekirja, et leida sealt see, mida soovid tihti külastada? Kas poleks tore, kui kõik, mida on vaja sellele saidile jõudmiseks, tehtaks automaatselt pärast vaid üht sinupoolset hiireklõpsu ikoonil?

### &MIME; tüüpide ja failiseoste kasutamine

&MIME; tüübid on äärmiselt kasulikud asjad. Neid pruukides võid hõlpsasti kohandada oma süsteemi, et teatud tüüpi failil klõpsates käivituks rakendus, millega see failitüüp on seostatud. Näiteks võib määrata, et kõik `.mod` failid avataks &noatun;iga, `.html` failid &konqueror;is ja `core`-fail &khexedit;iga.

Kuigi &MIME; tüübid on väga võimsad vahendid, kujutab nende kasutamine teatud ohtu. &MIME; tüüpide muutmine administraatorina võib &kde;le kahju tekitada ja isegi nii rängalt, et seda pole võimalik enam käivitada! Siinse näite puhul lood isikliku &MIME; stiili, mis kehtib ainult sinu puhul. Teisi kasutajaid mõjutab see alles siis, kui oled selle kopeerinud või liigutanud kataloogi `$`KDEDIR`/share/mimelnk`.

Teatud failitüübi sidumiseks kindla rakendusega:

1. Kontrolli, et rakendus, millega soovid antud failitüüpi käivitada, oleks olemas &kmenu;s.

2. Otsi &konqueror;is üles või loo fail laiendiga, mida soovid seostada.

3. Klõpsa hiire parema nupuga failil ja vali Redigeeri failitüüpi ning klõpsa seejärel ilmuvas dialoogis väikesel ikooniga nupul tüübi kõrval. Teine võimalus on valida &konqueror;is menüükäsk Redigeerimine Redigeeri failitüüpi.

4. Lisa rakendusele failimaskid, klõpsates nuppu Lisa ning kirjuta soovitud failimuster. Pea meeles, et &UNIX; on tõstutundlik, mistõttu võib olla vajalik lisada ka variandid, näiteks võib olla tulus lisaks laiendile `*.mp3` määrata ka laiend `*.MP3`. Lisa nii palju maske, kui vajalikuks pead.

5. Lisa soovi korral kirjeldus, see ei ole kohustuslik.

6. Sektsioonis Rakenduste järjekord vajuta nuppu Lisa. Avaneb miniatuurne &kmenu; koopia, kus võid valida rakenduse, millega soovid antud failitüüpi avada.

7. Vahel võib sul tekkida soov avada fail mõne muu rakendusega. Näiteks võib olla mõttekas kasutada &kate;t tekstifailide avamiseks, kui soovid neid redigeerida, kuid &kedit;it, kui soovid neile vaid kiire pilgu peale heita. Rakendusi võib eelkirjeldatud moel lisada, kui palju süda soovib, ning eelistusjärjekorda saab muuta nuppudega Liiguta üles ja Liiguta alla.

8. Kui oled tehtuga rahul, klõpsa nuppu Rakenda, mis salvestab muudatused ilma dialoogi sulgemata. See annab võimaluse &konqueror;i aknas kontrollida, kas failiseosed on ikka korrektsed. Kui soovid muudatused salvestada ja dialoogikasti sulgeda, vajuta OK, või Loobu, kui oled vahepeal ümber mõelnud ja soovid muudatusteta lihtsalt dialoogikasti sulgeda.

Aga kontrolli kindlasti omaloodud seoseid, avades kataloogi, mis sisaldab valitud failitüüpe. Klõpsa failil ja kui kõik on õigesti, peaks määratud rakendus käivituma.

&MIME; tüübid kirjeldavad failide sisu. Selleks saab kasutada faililaiendeid, kuid sa peaksid teadma, et &UNIX; süsteemidel ei ole faililaienditel tihtipeale erilist seost faili sisuga. Mõnikord võib see aga olla vägagi tähtis - näiteks mõningad käsu `gunzip` funktsioonid ei toimi failide puhul, mille laiend ei ole `.gz`.

&MIME; tüübid kasutavad mõistagi failinime, kuid see ei pea tingimata olema laiend - sa võid määrata mustrisse suvalise osa failinimest. Kui näiteks soovid avada kõiki teatud kindla kliendiga seotud faile &kate;s ning sa nimetad neid faile reeglina kliendinimega, et nad &konqueror;i aknas ilusasti üheskoos paistaksid, võid määrata failinime mustriks näiteks `^kliendinimi*`. Nii käivituvad &kate;s kõik failid, millel on alguses kliendinimi (märk `^` tähendab algab...), vaatamata sellele, milline on ülejäänud osa failinimest.

## Prügikasti kasutamine

Tavalistes oludes tähendab faili kustutamine &UNIX;is midagi, mida ei saa enam muuta. Kuid &kde; puhul võid valida võimaluse Liiguta prügikasti, mitte aga Kustuta. See liigutab faili kataloogi `Prügikast`, mida sa vaikimisi näed ka töölaual. Kataloogist `Prügikast` võib alati kustutatud faile taastada. Aeg-ajalt oleks siiski kasulik prügikasti ka tühjendada (klõpsa hiire parema nupuga ning vali Tühjenda prügikast), sest muidu võib sul kettal ruumi väheseks jääda - prügikastis olevad failid vajavad seda samuti. Kuid pane tähele, et kui oled kataloogi `Prügikast` tühjendanud, siis on kustutatud failid tõesti lõplikult hävitatud.