# Paigaldamine

## Kuidas hankida &kstars;

&kstars;i levitatakse koos &kde;ga, see on osa moodulist "Mäng ja kool" (inglise keeles "Edutainment").

Aeg-ajalt pakume me ka omaette väljalaset. Neid võib leida pakituna (gzip tar-arhiivi vormingus) internetilheküljelt: http://prdownloads.sourceforge.net/kstars/.

Iseseisvatest väljalasetest antakse teada meililistis kstars-announce@lists.sourceforge.net. Väljalaskeid võib leida ka &kstars;i koduleheküljel ning aadressidel kde-apps.org ja freshmeat.net.

&kstars; on valmis pakendatud mitmetele Linux/BSD distributsioonidele, sealhulgas RedHat, Suse ja Mandrake. Mõned distributsioonid pakuvad &kstars;i eraldi rakendusena, teised aga paketti kdeedu, mille koosseisu kuulub ka &kstars;.

Kui soovid saada &kstars;i viimast CVS-i arendusversiooni, siis järgi neid juhiseid.

## Nõuded

&kstars;i korralikuks tööks on vajalik &kde; >=3.2 ja &Qt; >=3.2.

&kstars;i kompileerimiseks peavad olema paigaldatud järgmised paketid:

- kdelibs-devel

- qt-devel

- zlib-devel

- fam-devel

- png-devel

- jpeg-devel

- autoconf ( >=2.5)

Minu süsteemis kasutab &kstars; vaikeseadistusega umbes 60 MB süsteemi mälu. Suurem osa sellest langeb objektide, eriti just 40 000 elemendist koosneva tähtede andmebaasi arvele. Mälukasutust saab tugevasti vähendada, kui piirata seadistusteaknas tähtede näitamist vastavalt nende heledusele. Aga kui mälu on enam kui küll, võib muidugi soovi korral lasta näidata kasvõi kõiki 126 000 tähte korraga. Kui &kstars; on jõude, tarvitab ta protsessorit õige vähe, kuid kujutise liigutamisel või suurendamisel-vähendamisel võtab ta kõik, mida võtta annab.

## Kompileerimine ja paigaldamine

&kstars;i kompileerimiseks ja paigaldamiseks anna lahtipakitud &kstars;i paketi baaskataloogis järgmised käsud:

    % ./configure --prefix=$KDEDIR
    % make
    % make install

Palun ära unusta konfigureerimisel võtit --prefix. Kui muutuja `KDEDIR` ei ole määratud, sea see kataloogile, kuhu &kde; on paigaldatud. Tavaliselt on see kas `/usr`, `/opt/kde` või `/opt/kde3`. Ühtlasi hoolitse selle eest, et võtaksid viimase sammu ette administraatorina (root).

&kstars; kasutab `autoconf`i ja `automake`'i, nii et kompileerimisel ei tohiks probleeme esineda. Kui neid siiski ette tuleb, anna sellest palun teada &kstars;i meililisti kstars-devel@kde.org.

## Seadistamine

Praegu puuduvad erilised seadistamisvõtmed ja -nõuded. Kui &kstars; kurdab puuduvate andmefailide üle, kopeeri administraatorina failid kataloogist `kstars/data/` kataloogi `$(KDEDIR)/apps/kstars/` (kui sul pole administraatori õigusi, kopeeri need kataloogi `~/.kde/share/apps/kstars/.`)